# Зөвлөх үйлчилгээ худалдан авах тухай

*Уул уурхайн, хүнд үйлдвэрийн яам, АМГТГ ба ҮГА нь ХБНГУ-ын Геошинжлэх ухаан, байгалийн нөөцийн хүрээлэн (БГР)-тэй хамтран “Эрдэс баялгийн тогтвортой удирдлагын зөвлөх үйлчилгээ төслийг хэрэгжүүлж байгаа бөгөөд төслийн үйл ажиллагааны хүрээнд*

*“****ГЕОЛОГИ, УУЛ УУРХАЙН САЛБАРЫН НИЙГЭМ, ЭДИЙН ЗАСАГТ ҮЗҮҮЛЖ БУЙ НӨЛӨӨЛЛИЙГ ҮНЭЛЭХ АЖЛЫГ ЧИГЛҮҮЛЭХ АРГА ЗҮЙН ТОГТОЛЦООГ БОЛОВСРУУЛАХ****”*

*ажлыг гүйцэтгүүлэх гэрээг байгуулахаар бэлтгэж байна.*

**Ажлын товч тодорхойлолт:**

Сүүлийн 30 гаруй жилийн хугацаанд эрдэс баялгийн салбар нь Монгол улсын эдийн засаг, нийгэмд үзүүлэх нөлөөллөөр голлох салбар болон хөгжсөн төдийгүй тус салбарын өсөлт бууралт нь манай улсыг эдийн засгийн өсөлт, бууралтыг тодорхойлдог болсон байна. Тус салбарын улсын эдийн засагт үзүүлж буй нөлөөллийг татвар, гааль зэрэг төрийн байгууллагын мэдээллийн санд суурилан тодорхойлж байгаа боловч үзүүлж буй нөлөөллийг нарийвчлалтайгаар бүрэн гүйцэт тодорхойлох нь бэрхшээлтэй байна. Иймд системтэй үнэлгээ хийх тодорхой, бүтэцтэй тогтолцоог бий болгох зайлшгүй шаардлагатай байна. Нөлөөллийн үнэлгээ нь уул уурхайн үйл ажиллагааны улс, орон нутаг, эдийн засаг, байгаль орчинд үзүүлэх олон талт нөлөөллийн талаар үнэ цэнэтэй ойлголт өгөх болно. Энэхүү ойлголт нь шийдвэр гаргах үйл явцад мэдээлэл өгч, уул уурхайн тогтвортой үйл ажиллагааг дэмжих бодлого боловсруулахад чиглэнэ.

Энэхүү ажлын зорилго нь Ашигт малтмалын тухай хуулийн 11.1.10-д заасан Монгол Улсын геологи, уул уурхайн салбарын нийгэм, эдийн засагт үзүүлэх нөлөөллийн үнэлгээг чиглүүлэх арга зүйн тогтолцоог боловсруулах явдал юм.

**Төслийн мэдээлэл**: УУХҮЯ, Монгол Улсын геологи, уул уурхайн салбарын нийгэм, эдийн засгийн нөлөөллийн үнэлгээг чиглүүлэх арга зүйн тогтолцоог боловсруулах.

**Гэрээ байгуулах төрөл**: шууд гэрээ

**Санал хүлээн авах эцсийн хугацаа**: 2024-07-26

**Ажил гүйцэтгэж дуусгах эцсийн хугацаа**: 2025-02-28

**Төлөв:** Сонирхсон компаниудыг “Ажлын даалгавар”-ын баримт бичгийг холбогдох хаягнаас бүрэн байдлаар авч, дээр дурдсан санал дуусах өдрөөс өмнө техникийн болон санхүүгийн саналаа ирүүлэхийг урьж байна.

**Холбоо барих хүн 1**: Хайме Фернандез

**Имэйл хаяг:** jaime.fernandez@bgr.de

**Холбоо барих хүн 2: А.Эрдэнэбат**

**Утас: 51-263023**

**Бүлэг 2:** **Зөвлөх үйлчилгээний тухай мэдээлэл**

|  |  |  |
| --- | --- | --- |
| **№** | **АГУУЛГА** | **ХЭРЭГЖҮҮЛЭХ АРГА ХЭМЖЭЭ** |
|  | **Зөвлөх үйлчилгээний нэр** | “Геологи, уул уурхайн салбарын нийгэм, эдийн засагт үзүүлж буй нөлөөллийг үнэлэх ажлыг чиглүүлэх арга зүйн тогтолцоог боловсруулах” |
|  | **Захиалагч**  | Герман-Монголын хамтын ажиллагааны “Эрдэс баялгийн тогтвортой менежментийн зөвлөх үйлчилгээ” төсөл(Уул уурхай, хүнд үйлдвэрийн яам ба ХБНГУ-ын “Геошинжлэх ухаан, байгалийн нөөцийн хүрээлэн” хамтран хэрэгжүүлж буй) |
|  | **Зөвлөх үйлчилгээний төрөл** | Нээлттэй тендер |
|  | **Санал хүлээн авах хугацаа** | 2024-07-26 |
|  | **Санал ирүүлэх хаяг** | Имэйл хаяг:jaime.fernandez@bgr.de“Эрдэс баялгийн тогтвортой менежментийн зөвлөх үйлчилгээ” төсөлАжлын байрны хаяг: ЗГ-ын 2-р байр, НҮБ-ийн гудамж 5/2, 118 тоот |
|  | **Саналын хүчинтэй байх хугацаа** | Санал нь ирүүлсэн өдрөөс 60 хоногийн хугацаанд хүчинтэй байна. |
|  | **Зөвлөх үйлчилгээний үнэ ба холбогдох татвар** | Зөвлөх үйлчилгээний үнийн саналд хязгаар тавихгүй бөгөөд бага үнийн дүн давуу байдал олгоно. Гэрээний төлбөрийг бүхэлд нь нэг удаа эсвэл гэрээнд заасны дагуу хэсэгчилэн төлөх бөгөөд бичиг хэрэг, томилолтын зардлыг нэмж төлөхгүй. БГР төсөл нь НӨАТ-аас чөлөөлөгддөг. |
|  | **Саналыг шалгаруулах аргачлал** | Саналыг боловсруулалтын чанар, баг бүрэлдэхүүний ажлын туршлага болон үнэ гэсэн шалгуур үзүүлэлтээр шалгаруулна. Хэрэв талууд гэрээний нөхцөлийг харилцан тохиролцож чадахгүй бол 2 дугаар байранд орсон санал ирүүлсэн зөвлөхтэй гэрээ байгуулах ажлыг эхлүүлнэ.  |
|  | **Саналд үнэлгээ өгөх бүтэц** | Техникийн үнэлгээ 50%, үнийн санал 50%-ийн оноог тус тус авна. Дэлгэрэнгүйг ажлын даалгаврын 4.7 ба 4.8 дах хэсгээс харна уу. |
|  | **Зөвлөх үйлчилгээний зорилго** | “Уул уурхайн салбарын нийгэм-эдийн засагт үзүүлэх нөлөөллийг үнэлж, олон улсын шилдэг туршлага, түүнийг хэрэгжүүлэх, Монгол Улсын хяналт тавих чадавхи болон холбогдох мэдээллийг харгалзан үзсэн” нөлөөллийн үнэлгээний арга зүйн тогтолцоо боловсруулах ажлын санал хүлээн авах. |
|  |  **Зөвлөх үйлчилгээний үр дүн** | “Геологи, уул уурхайн салбарын нийгэм, эдийн засагт үзүүлж буй нөлөөллийг үнэлэх ажлыг чиглүүлэх арга зүйн тогтолцоо”-ны төсөл боловсруулагдсан байна. |
|  | **Санал боловсруулах** | Саналыг Монгол ба Англи хэл дээр боловсруулж, гарын үсэн зурж баталгаажуулсан байх ба PDF форматаар ирүүлнэ. Үнийн саналыг төгрөгөөр тооцсон байна. Саналыг санал хүлээн авахаар заагдсан имэйлд заасан хугацаа дуусахаас өмнө ирүүлнэ. |

**Бүлэг 3: Саналын нөхцөл**

* 1. Ерөнхий зүйл
* Санал боловсруулахтай холбоотой гарах зардлыг санал боловсруулагч бүрэн хариуцна.
* Үйлчлүүлэгч нь зөвлөхүүдийн өмнө хариуцлага хүлээхгүйгээр гэрээ байгуулахаас өмнө хүссэн үедээ сонгон шалгаруулалтыг цуцлах эрхтэй.
* Зөвлөхүүд зөвхөн нэг санал гаргаж болно. Хэрэв зөвлөх, эсвэл санал болгож буй зөвлөх ажилтан гишүүн нэгээс олон саналд оролцсон бол уг саналыг хасна.
* Саналын хамгийн бага хүчинтэй хугацааг мэдээллийн хуудсанд заасан болно. Энэ хугацаанд зөвлөхүүд саналд дэвшүүлсэн мэргэжлийн боловсон хүчний бэлэн байдлыг хангана.
	1. Хэл
* Санал болгож буй зөвлөхийн ажилтнууд Монгол хэлний бичгийн өндөр чадвартай, Англи хэлний ахисан түвшиний мэдлэгтэй байх нь чухал давуу тал болно.
* Саналыг Монгол, Англи хэл дээр боловсруулсан байна.
* Захиалагчтай харилцах албан ёсны хэл нь Монгол, Англи байна.
	1. Саналын бүтцэд тавигдах шаардлагууд
* Санал нь дараах мэдээллийг агуулсан байна. Үүнд:
	+ Байгууллагын товч танилцуулга (1 хуудас)
	+ Ажлын **даалгаврын** талаархи санал, зөвлөмж, ажлын арга барил, аргачлалын тодорхойлолт
	+ Багийн гишүүдийн танилцуулга ба төсөлд хариуцах ажил
	+ Ижил төстэй судалгааны ажил гүйцэтгэсэн тухай мэдээлэл
	+ Ажил гүйцэтгэх календарчилсан төлөвлөгөө – ажиллах хүн цаг ба зардлын задаргаа
* Санхүүгийн тооцоолол
	+ Зөвлөх үйлчилгээний нийт үнийн дүн
	+ Бусад гарах зардлын нийт дүн (бичиг хэрэг, хэвлэх, тээвэр гэх мэт)
	+ Холбогдох татварууд
	+ НӨАТ оруулаагүй нийт саналын үнийн дүн

Эрх бүхий этгээдийн гарын үсэг, тамгаар баталгаажсан байх.